# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **COMUNA DĂENI,** jud. Tulcea,înregistrată la APM Tulcea cu nr. 3585/27.03.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.10.2017, că proiectul „**MODERNIZARE DRUMURI DE EXPLOATAȚIE AGRICOLĂ ÎN COMUNA DĂENI, JUDEȚUL TULCEA”,** propus a se realiza în extravilanul comunei Dăeni, Jud. Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata **ROSPA0040 Dunarea Veche – Baratul Macin**

- amplasamentul se află în extravilanul localitatii Dăeni, judeţul Tulcea, teren cu folosință actuală –teren agricol. Pe amplasament nu au fost identificate specii de păsari sau alte specii de faună și habitate ale speciilor pentru care a fost declarata aria protejata **ROSPA0040 Dunărea Veche – Barațul Măcin** și care ar putea fi afectate de implementarea proiectului .

**Localizarea proiectului :**

- amplasamentul se află în extravilanul localitații Dăeni, jud. Tulcea.

**Caracteristicile proiectului :**

Proiectul prevede lucrări de reabilitare a drumurilor agricole în extravilanul loc. Dăeni, jud. Tulcea.

* Proiectul se va implementa pe o lungime totală de 7467.88 m. dupa cum urmeaza:
* De 146, număr cadastral 32797, cu o lungime de 1058,564 ml;
* De 148, număr cadastral 32735, cu o lungime de 3426,873 ml;
* De 289, număr cadastral 32819, cu o lungime de 1015,076 ml;
* De 289/1, număr cadastral 32732, cu o lungime de 838,098 ml;
* De 281, număr cadastral 32795, cu o lungime de 950,002 ml,
* De 164 număr cadastral 32733 cu o lungime de 162,675 ml
* Dimensionarea sistemului rutier s-a elaborat conform Normativului PD177/2001 având în vedere structura drumului, panta terenului și lațimea drumului .
* Carosabilul, pe ambele tronsoane va avea o lățime de 4m cu profil transversal cu două pante de 2,5% și cu acostament de 0,5 m.
* Pe sectoarele de drum unde configurația terenului nu permire amenajarea șanțurilor și rigolelor, se va asigura o panta de scurger, laterala dreapta sau stanga.
* Straturile de umplutură s-au stabilit în funcție de caracteristicile de deformabilitate ale pamânturilor de fundare (tipul de pamant cf. STAS 1243, tip climatic, regim hidrologic, etc) .
* Sistemul rutier este alcatuit din:

- 5 cm beton asfaltic BA16

- 8 cm macadam

- 25 cm fundație din piatra spartă

- 10 cm nisip natural - strat filtrant

 Alimentarea cu apa: nu este cazul

 Canalizarea apelor uzate menajere: nu este cazul

 Energie electrica: nu este cazul

 Energie termica: nu este cazul

**Condiţiile de realizare a proiectului:**

Pentru a preveni si eventual a limita si elimina efectele unui posibil impact negativ (posibil doar pe perioada de desfasurare a lucrarilor) se vor lua de catre beneficiar si antreprenorul general urmatoarele masuri :

* Supravegherea lucrarilor in permanenta de catre personal specializat si dirigintele de santier ;
* Reducerea pe cat posibil a perioadei de executie a lucrarilor;
* Pe parcursul executiei intregii lucrari zona va fi asigurata pentru a nu afecta circulatia pe drumurile publice sau imprejurimile. Toate materialele folosite vor fi livrate de catre furnizori acreditati, transportul, manipularea si depozitarea lor, se va realiza fara a afecta mediul inconjurator;
* Toate lucrarile se vor desfasura strict pe amlasament, fara a afecta vecinatatile;
* Pentru a reduce zgomotele sau vibratiile care pot deranja speciile pentru care a fost desemnata aria protejata ROSPA0040 Dunarea Veche – Baratul Macin, se vor folosi echipamente si tehnologii noi, conforme cu standardele de zhomot acceptate;
* Nu se vor folosi echipamente de constructii mari care sa genereze zgomote si vibratii;
* Materialele utilizate se vor descarca in spatii adiacente drumurilor publice pentru perioade scurte de timp;
* Pe tot parcursul executiei se vor lua, prin grija antreprenorului general, toate masurile legate de protejarea biodiversitatii, solului, subsolului, faunei si vegetatiei din jurul amplasamentului;
* Toate deseurile rezultate, toate resturile si materialele nefolosite ramase se vor colecta si depozita separat, în zone bine delimitate și protejate, fiind preluate regulat de catre un operator de salubritate autorizat .

Se vor respecta prevederile legislaţiei de protecţie a mediului în vigoare .

Titularul proiectului va respecta condiţiile impuse prin Certificatul de Urbanism nr. 1/ 483/22.02. 2016, emis de Primaria Comunei Dăeni, jud. Tulcea.

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – raspunderea pentru corectitudinea informatiilor puse la dispozitia autoritatii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**

Intocmit,

Cecilia IVANOV